

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

OPĆINA DUBRAVICA

**ZAPISNIK**

**sa 21. sjednice Općinskog vijeća Općine Dubravica** održane u petak **19. srpnja 2024. godine** u vijećnici Općine Dubravica s početkom u **19:00 sati.**

**NAZOČNI:**

Stjepan Vajdić, Mario Čuk, Franjo Frkanec, Kruno Stiperski (podpredsjednik), Josip Biff, Ana Nemčić, Drago Horvat

**ODSUTNI:** predsjednik Ivica Stiperski, Gordana Režić

**OSTALI:**

Marin Štritof - načelnik Općine Dubravica

Silvana Kostanjšek - pročelnica JUO Općine Dubravica, zapisničar

Andreja Harapin-referent-računovodstveni referent

Predstavnici medija - Zaprešićki kraj, Prigorski kaj, TV Zapad

Primatelji javnih priznanja – Dragutin Rahle, Anita Knežić, Martina Vranaričić

Podpredsjednik Općinskog vijeća Općine Dubravica konstatira da je predsjedavajući Ivica Stiperski spriječen nazočiti ovoj sjednici zbog izvanrednih okolnosti te će, sukladno čl. 57. Poslovnika Općinskog vijeća Općine Dubravica, na ovoj sjednici predsjedavati podpredsjednik Kruno Stiperski.

Podpredsjednik Kruno Stiperski otvara sjednicu i pozdravlja nazočne, konstatira da je na početku sjednice nazočno sedam (7) članova Općinskog vijeća, odnosno konstatira da je utvrđen kvorum, pa se prelazi na

**UTVRĐIVANJE DNEVNOG REDA**

Podpredsjednik Kruno Stiperski konstatira da su vijećnici su dobili prijedlog dnevnog reda sa popratnim materijalima te je predsjedavajući Ivica Stiperski za isti predložio sljedeće točke:

1. Usvajanje zapisnika sa 20. sjednice Općinskog vijeća Općine Dubravica
2. Donošenje Odluke o sufinanciranju i postupku sufinanciranja troškova smještaja djece u dječji vrtić „Smokvica“ u Dubravici
3. Donošenje Odluke o utvrđivanju svojstva nerazvrstane ceste javnog dobra u općoj uporabi
4. Donošenje Odluke o određivanju imena ulice
5. Donošenje Zaključka o prihvaćanju Izvješća o stanju zaštite od požara i stanju provedbe Godišnjeg provedbenog Plana unapređenja zaštite od požara za područje Općine Dubravica u 2023. godini
6. Razno - podjela javnih priznanja fizičkim i pravnim osobama na području Općine Dubravica u 2024. godini

Podpredsjednik Kruno Stiperski konstatira da je predsjedavajući Ivica Stiperski predložio dopunu dnevnog reda, prijedlog koje su vijećnici također dobili u materijalima za ovu sjednicu:

1. Odluka o zakupu poslovnog prostora – nova javno-poslovna zgrada, Ulica Pavla Štoosa 18, I. kat, POSLOVNI PROSTOR 1 I POSLOVNI PROSTOR 3

Nakon kratke rasprave i uvođenja nove točke dnevnog reda pod brojem šest (6), te točka 6. dnevnog reda postaje točka sedam (7) dnevnog reda, Općinsko vijeće Općine Dubravica jednoglasno prihvaća dopunu dnevnog reda i dnevni red sa 7 glasova ZA, 0 glasova PROTIV i 0 SUZDRŽANIH glasova.

**Točka 1.**

**Usvajanje zapisnika sa 20. sjednice Općinskog vijeća Općine Dubravica**

Podpredsjednik Kruno Stiperski govori da su vijećnici zaprimili zapisnik 20. sjednice Općinskog vijeća, te otvara raspravu o prihvaćanju istoga.

Obzirom da se rasprava ne vodi, podpredsjednik Kruno Stiperski provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova usvaja zapisnik sa 20. sjednice Općinskog vijeća Općine Dubravica.

**Točka 2.**

**Odluka o sufinanciranju i postupku sufinanciranja troškova smještaja djece u dječji vrtić „Smokvica“ u Dubravici**

Podpredsjednik Kruno Stiperski daje riječ načelniku Marinu Štritofu koji ukratko pojašnjava prijedlog Odluke o sufinanciranju i postupku sufinanciranja troškova smještaja djece u dječji vrtić „Smokvica“ u Dubravici.

Dječji vrtić Smokvica, Pojatno, M. Gupca 92, dana 05.06.2024. godine podnio je Općinskom vijeću Općine Dubravica zahtjev za izdavanje suglasnosti na Odluku o povećanju ekonomske cijene koštanja redovitih programa predškolskog odgoja i obrazovanja u Dječjem vrtiću Smokvica u Dubravici, odnosno zahtjev za donošenje Odluke o visini subvencije kojom će općina sufinancirati programe predškolskog odgoja sukladno novoj ekonomskoj cijeni.

Temeljem čl. 2. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) i čl. 21. Statuta Općine Dubravica (Službeni glasnik Općine Dubravica broj 01/2023, 03/2024) predlaže se sufinanciranje troškova smještaja djece sa područja Općine Dubravica u DV Smokvica u Dubravici navedeno u prijedlogu Odluke, a obzirom na novu ekonomsku cijenu.

Prijedlogom Odluke mijenjao bi se i iznos u čl. 8. dosadašnje Odluke, odnosno iznos dosadašnjeg sufinanciranja Općine Dubravica za obvezni Program predškole za djecu u godini prije polaska u školu koja nisu uključena u neki od programa predškolskog odgoja i obrazovanja koji se ostvaruje u dječjem vrtiću „SMOKVICA“ u Dubravici u iznosu od 22,56 EUR mijenjao bi se u novi iznos 33,18 EUR mjesečno po djetetu.

Novim prijedlogom Odluke dodala bi se odredba kojim se definiranju uvjeti sufinanciranja troškova smještaja djece za samohrane roditelje.

Novi prijedlog Odluke primjenjivao bi se od 01. srpnja 2024. godine

Podpredsjednik Kruno Stiperski pokreće raspravu.

Obzirom da se rasprava ne vodi, podpredsjednik Kruno Stiperski provodi glasovanje, a Općinsko vijeće Općine Dubravica jednoglasno sa 7 glasova „ZA“, 0 glasova “PROTIV” i 0 “SUZDRŽANIH” glasova donosi Odluku o sufinanciranju i postupku sufinanciranja troškova smještaja djece u dječji vrtić „Smokvica“ u Dubravici.

**Točka 3.**

**Odluka o utvrđivanju svojstva nerazvrstane ceste javnog dobra u općoj uporabi**

Podpredsjednik Kruno Stiperski daje riječ načelniku Marinu Štritofu koji ukratko pojašnjava prijedlog Odluke o utvrđivanju svojstva nerazvrstane ceste javnog dobra u općoj uporabi kojom bi se proglasile nerazvrstane ceste Vatrogasna ulica u naselju Donji Čemehovec i Lugarska cesta II u naselju Lugarski Breg javnim dobrom u općoj uporabi u vlasništvu Općine Dubravica te provođenje iste u katastru i zemljišnoj knjizi, sve sukladno odredbama Zakona o cestama.

Podpredsjednik Kruno Stiperski pokreće raspravu. Obzirom da se rasprava ne vodi, podpredsjednik Kruno Stiperski provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o utvrđivanju svojstva nerazvrstane ceste javnog dobra u općoj uporabi.

**Točka 4.**

**Odluka o određivanju imena ulice**

Podpredsjednik Kruno Stiperski daje riječ pročelnici Silvani Kostanjšek koja ukratko pojašnjava prijedlog Odluke o određivanju imena ulice. Temeljem mišljenja Povjerenstva za standardizaciju geografskih imena te mišljenja vijeća mjesnog odbora Vučilčevo, predlaže se usvajanje ove odluke sa imenom ulice „Stara Sutla“ na k.č.br. 1508/4 k.o. Prosinec i k.č.br. 2315/2 k.o. Dubravica, kojoj je sastavni dio službena podloga iz registra prostornih jedinica, a sve navedeno je dano u uputama Državne geodetske uprave, tijelo koje provodi nadzor nad Odlukama o određivanju imena ulice.

Na temelju odredbe članka 7. Zakona o naseljima (NN 39/22) ime naselja, ulice i trga određuje odlukom predstavničko tijelo jedinice lokalne samouprave po prethodno pribavljenom mišljenju vijeća mjesnog odbora odnosno drugog oblika mjesne samouprave koji se nalazi na području na kojem se određuje ili mijenja ime naselja, ulice i trga. Imena naselja, ulica i trgova moraju biti usklađena s prethodno pribavljenim mišljenjem Povjerenstva Vlade Republike Hrvatske za standardizaciju geografskih imena. Mišljenje Povjerenstva i mišljenje mjesnog odbora vijećnicima je dostavljen kao poseban dokument.

Podpredsjednik Kruno Stiperski pokreće raspravu.

Obzirom da se rasprava ne vodi, podpredsjednik Kruno Stiperski provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o određivanju imena ulice.

**Točka 5.**

**Zaključak o prihvaćanju Izvješća o stanju zaštite od požara i stanju provedbe Godišnjeg provedbenog Plana unapređenja zaštite od požara za područje Općine Dubravica u 2023. godini**

Podpredsjednik Kruno Stiperski daje riječ pročelnici Silvani Kostanjšek koja ukratko pojašnjavaprijedlog Zaključka o prihvaćanju Izvješća o stanju zaštite od požara i stanju provedbe Godišnjeg provedbenog Plana unapređenja zaštite od požara za područje Općine Dubravica u 2023. godini.

## Na temelju članka 38. Statuta Općine Dubravica („Službeni glasnik Općine Dubravica“ broj 01/2021, 03/2024), a u vezi sa člankom 13. stavkom 8. Zakona o zaštiti od požara („Narodne novine“ broj 92/10, 114/22) općinski načelnik Općine Dubravica podnosi Općinskom vijeću Općine Dubravica Izvješće o stanju zaštite od požara i stanju provedbe Godišnjeg provedbenog Plana unapređenja zaštite od požara za područje Općine Dubravica u 2023. godini, koji je sastavni dio prijedloga Zaključka o prihvaćanju navedenog izvješća.

Podpredsjednik Kruno Stiperski pokreće raspravu.

Obzirom da se rasprava ne vodi, podpredsjednik Kruno Stiperski provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova donosi Zaključak o prihvaćanju Izvješća o stanju zaštite od požara i stanju provedbe Godišnjeg provedbenog Plana unapređenja zaštite od požara za područje Općine Dubravica u 2023. godini.

**Točka 6.**

**DOPUNA DNEVNOG REDA**

**Odluka o zakupu poslovnog prostora – nova javno-poslovna zgrada, Ulica Pavla Štoosa 18, I. kat, POSLOVNI PROSTOR 1 I POSLOVNI PROSTOR 3**

Podpredsjednik Kruno Stiperski daje riječ načelniku Marinu Štritofu koji ukratko pojašnjava prijedlog Odluke o zakupu poslovnog prostora – nova javno-poslovna zgrada, Ulica Pavla Štoosa 18, I. kat, POSLOVNI PROSTOR 1 I POSLOVNI PROSTOR 3, obzirom da poslovni prostori navedeni u prijedlogu Odluke još nisu dani u zakup, a postoje zainteresirane pravne/fizičke osobe za zakup istih, predlaže se usvajanje prijedloga Odluke kojom su definirani uvjeti za raspisivanje javnog natječaja koji će se objaviti na mrežnoj stranici Općine Dubravica te početna cijena zakupnine.

Podpredsjednik Kruno Stiperski pokreće raspravu.

Obzirom da se rasprava ne vodi, podpredsjednik Kruno Stiperski provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o zakupu poslovnog prostora – nova javno-poslovna zgrada, Ulica Pavla Štoosa 18, I. kat, POSLOVNI PROSTOR 1 I POSLOVNI PROSTOR 3.

**Točka 7.**

**Razno**

Podpredsjednik Kruno Stiperski i načelnik Marin Štritof provode podjelu javnih priznanja fizičkim i pravnim osobama sa područja Općine Dubravica, dodijeljene dobitnicima temeljem Odluke o dodjeli javnih priznanja u 2024. godini, usvojene na 20. sjednici Općinskog vijeća Općine Dubravica održane dana 28. svibnja 2024. godine, kako slijedi:

1. MARTINA VRANARIČIĆ - Priznanje Općine Dubravica (učenici 8.c razreda generacije 2023./2024. Područne škole Pavao Štoos Dubravica, zbog postignutih odličnih uspjeha, uzornog vladanja te sudjelovanja na Školskom natjecanju iz engleskog jezika, povijesti i fizike)
2. DRAGUTIN RAHLE - Priznanje Općine Dubravica (za dugogodišnje članstvo izvršnog odbora Lovačkog društva „Vidra“ Dubravica te aktivno sudjelovanje u radu društva)
3. TOMISLAV HORVAT – Priznanje Općine Dubravica (za dugogodišnje obnašanje dužnosti predsjednika Vatrogasne zajednice Općine Dubravica i predsjednika Dobrovoljnog vatrogasnog društva Bobovec)
4. OPG ANITA KNEŽIĆ – Priznanje Općine Dubravica (za doprinos pri razvoju poljoprivredne djelatnosti i unapređenja gospodarstva na području Općine Dubravica)
5. PST VUKIĆ d.o.o. – Priznanje Općine Dubravica (za izniman doprinos pri razvoju gospodarstva na području Općine Dubravica)

Nakon podjele javnih priznanja, načelnik ukratko obavještava vijećnike o narednim projektima Općine Dubravica koji će se provoditi do kraja 2024. godine, kao što su Rekonstrukcija Kumrovečke ceste izgradnjom nogostupa: nastavak radova odnosno provođenje 3. faza radova na izgradnji nogostupa, zatim Rekonstrukcija Lukavečke ceste izgradnjom nogostupa i kanala oborinske odvodnje za koji se procjenjuje trošak od 100.000,00 EUR, nadalje da je u tijeku izdavanje građevinske dozvole za izgradnju biciklističke staze, da će se uskoro krenuti u izvođenje radova na Rekonstrukciji kurije starog Župnog dvora u Rozgi-faza 9., da će se uskoro krenuti u izvođenje radova izgradnje novih betonskih okvira na novom groblju u Rozgi, da je završio projekt izgradnje Parka za vježbanje, te se čeka službena primopredaja radova (projekt sufinanciran od Ministarstva mora i prometa).

Načelnik poziva sve vijećnike i prisutne na prisustvovanje održavanju općinskih manifestacija „Biciklijada“ i „Kotlovinijada“ povodom dana Općine Dubravica koje će se održavati 27. i 28. srpnja 2024. godine.

Sjednica Općinskog vijeća zaključena je u 19:25 sati.

KLASA: 024-02/24-01/10

URBROJ: 238-40-02-24-2

Dubravica, 19. srpanj 2024. godine

Zapisnik sastavila: Predsjednik Općinskog vijeća

Silvana Kostanjšek Općine Dubravica

Ivica Stiperski